\*\*\*\* ข่าวประชาสัมพันธ์ด่วน กรุณาตีพิมพ์โดยทันที \*\*\*\*

**อิลเด็กซ์ เวียดนาม (ILDEX VIETNAM) 2020 ประกาศเลื่อนกำหนดจัดงานเป็นวันที่ 21-23 กรกฎาคม 2564**

(กรุงเทพ - โฮจิมินห์ ซิตี้) 5 ตุลาคม 2563 - วีเอ็นยู เอเชีย แปซิฟิค ผู้จัดงาน อิลเด็กซ์ เวียดนาม และผู้ร่วมแสดงสินค้าส่วนใหญ่ตัดสินใจเลื่อนการจัดงานจากวันที่ 9-11 ธันวาคม 2563 เป็นวันที่ 21-23 กรกฎาคม 2564

นับตั้งแต่ที่มีการประกาศเลื่อนการจัดงานออกไปก่อนหน้านี้ ประเทศเวียดนามเป็นอีกหนึ่งประเทศที่ยังคงได้รับผลกระทบจากการแพร่ระบาดของโรคโควิด-19 ถึงแม้ว่าประเทศเวียดนามจะสามารถควบคุมการแพร่ระบาดได้ แต่ทางรัฐบาลยังคงดำเนินมาตรการการป้องกันอย่างเคร่งครัด ด้วยการจำกัดการเดินทางในหลายภูมิภาค และยังประกาศใช้มาตรการกักตัวเป็นเวลา 14 วันทุกกรณี ซึ่งนโยบายและกฏระเบียบการเดินทางเข้าประเทศยังคงไม่ชัดเจนสำหรับช่วงไตรมาสสุดท้ายของปี 2563

วีเอ็นยู เอเชีย แปซิฟิค และผู้ที่เกี่ยวข้อง มีความมุ่งมั่นในการจัดงานให้ดำเนินไปได้บนมาตรฐานความปลอดภัยและประสบความสำเร็จ โดยมีการเปิดรับฟังความคิดเห็นจากผู้ประกอบการและผู้ที่เกี่ยวข้องในอุตสาหกรรม นำมาสู่บทสรุปในการเลื่อนวันจัดงานออกไป โดยกำหนดการจัดงานใหม่ใน วันที่ 21-23 กรกฎาคม 2564 ณ SECC กรุงโฮจิมินห์ ซิตี้ ประเทศเวียดนาม

ขณะนี้คณะผู้จัดงานอิลเด็กซ์ เวียดนาม กำลังทำงานร่วมกับพันธมิตรในการนำเสนอการจัดงานรูปแบบออนไลน์เพื่อเชื่อมโยงผู้แสดงสินค้ากับภาคอุตสาหกรรมปศุสัตว์ของเวียดนามและอาเซียน โดยหวังว่าการนำเสนองานในรูปแบบนี้จะเชื่อมความสัมพันธ์ระหว่างลูกค้าและสนับสนุนให้งานแสดงสินค้าแข็งแกร่งยิ่งขึ้นให้เมื่อกลับสู่เข้าการจัดงานเต็มรูปแบบในวันที่ 21-23 กรกฎาคม 2564

ข้อมูลเพิ่มเติมเกี่ยวกับการเลื่อนวันจัดงาน และจองพื้นที่กรุณาติดต่อ ildex@vnuasiapacific.com โทร. 02-111-6611 ต่อ 220, 221, 343

เราหวังเป็นอย่างยิ่งว่าจะได้ต้อนรับทุกท่านสู่ประเทศเวียดนาม ในเดือนกรกฎาคม 2564

**ปฏิทินการจัดงานประจำปี 2564-2565**

|  |  |  |
| --- | --- | --- |
| Meat and Poultry Industry Russia 2021 | 25-27 พฤษภาคม 2564 | Crocus Expo กรุงมอสโก รัสเซีย |
| VIV Turkey 2021 | 10-12 มิถุนายน 2564 | Istanbul Expo Centre นครอิสตันบูล ตุรกี |
| ILDEX Vietnam 2021 | \*21-23 กรกฎาคม 2564 | SECC นครโฮจิมินห์ เวียดนาม |
| Poultry Africa 2021 | 1-2 กันยายน 2564 | Kigali Convention Centre กรุงคิกาลี รวันดา |
| VV Qingdao 2021 | 15-17 กันยายน, 2564 | Qingdao Cosmopolitan Exposition เมืองชิงต่าว จีน |
| VIV Asia 2021 | **\***22-24 กันยายน 2564 | อิมแพ็ค เมืองทองธานี กรุงเทพฯ ประเทศไทย |
| Meat Pro Asia 2021 | **\***22-24 กันยายน 2564 | อิมแพ็ค เมืองทองธานี กรุงเทพฯ ประเทศไทย |
| Free From Food Asia 2021 | **\***22-24 กันยายน 2564 | อิมแพ็ค เมืองทองธานี ประเทศไทย |
| VIV MEA 2021 | 22-24 พฤศจิกายน 2564 | ADNEC กรุงอาบูดาบี สหรัฐอาหรับเอมิเรตส์ |
| ILDEX Indonesia 2021 | **\***24-26 พฤศจิกายน 2564 | ICE กรุงจาการ์ตา อินโดนีเซีย |
| Aquatica Asia 2021 | **\***24-26 พฤศจิกายน 2564 | ICE กรุงจาการ์ตา อินโดนีเซีย |
| VICTAM and Animal Health and Nutrition Asia 2022 | 18-20 มกราคม 2565 | ไบเทค กรุงเทพฯ ประเทศไทย |
| VIV Europe 2022 | 31 พฤษภาคม-2 มิถุนายน 2565 | Jaarbeurs, Utrecht, The Netherlands |

ข้อมูลเพิ่มเติมเกี่ยวกับงาน กรุณาเยี่ยมชมเว็บไซต์หลักได้ที่ [www.ildex-vietnam.com](http://www.ildex-vietnam.com)

ขอแสดงความนับถือ

คณะผู้จัดงาน ILDEX Vietnam

ฝ่ายสื่อสารการตลาด กรุณาติดต่อ คุณแสงทิพ เตชะปฏิภาณดี อีเมล์ saengtip@vnuasiapacific.com โทร. 02-1116611 ต่อ 330